ניר דובדבני

ניר דובדבני (נולד ב-8 ביולי 1973) הוא איש עסקים, מנטור ומרצה ישראלי, בעלים של קבוצת דובדבני - חברה למתן שירותי ייעוץ וליווי עסקי. בעבר היה שחקן כדוריד, קפטן קבוצת מכבי קריית מוצקין ושחקן נבחרת ישראל בכדוריד בעבר. כיהן כחבר מועצה בקריית מוצקין (2003 - 2013). דובדבני נולד וגדל בקריית מוצקין. בנעוריו התחנך בפנימיית בית הספר לקציני ים בעכו. בשנת 1991 התגייס לחטיבת הצנחנים. לאחר שירותו הצבאי, סיים בהצטיינות תואר ראשון ותואר שני בביקורת פנים באוניברסיטת חיפה. בשנת 1982 החל לשחק כדוריד בקבוצת הנוער של מכבי קריית מוצקין. בשנת 1990 עבר לשחק בקבוצה הבוגרת ובהמשך מונה לקפטן הקבוצה. בשנת 1995 החל לשחק בנבחרת ישראל בכדוריד. בעונת 1999/2000 הוביל את קבוצתו למקום השני בליגת העל בכדוריד. בעונת 2000/2001 הוביל את קבוצתו לראשונה לשחק בטורניר, גביע אירופה לקבוצות. הקבוצה הפסידה בסיכום שני משחקיה לקבוצת "דניס טורקו" מפינלנד והודחה מהמשך הטורניר. לאחר פרישתו מכדוריד, החל בשנת 2000 לעבוד ברשת הולמס פלייס בתפקיד ניהולי, ובשנת 2007 מונה למנהל המועדונים של הרשת בישראל, בספטמבר 2008 סיים את תפקידו כמנהל הסניפים ומונה למנהל פיתוח עסקי של הרשת. בשנת 2010 הקים את חברת RND, המספקת שירותי ייעוץ עסקי, ליווי ואימון, וכוללת כ-300 עובדים ופרילאנסרים - אנשי מכירות, מוקדנים ואנשי שיווק. במסגרת החברה, הוא מעביר סדנאות והרצאות לעובדי חברות הגדולות במשק ובהן בנק דיסקונט לישראל, בזק בינלאומי, פלאפון תקשורת, סופר-פארם, שופרסל, מכון וינגייט ועוד. בבעלות הקבוצה סניפים של רשת Re:bar, חברת מיתוג עסקים, חברה לאוטומציות והפקת סרטונים לעסקים. בינואר 2022 מכר 50% מקבוצת דובדבני RND ליזם ואיש העסקים אבי פרץ. באוגוסט 2022 רכשה הקבוצה 50% מקבוצת אלון אולמן. במאי 2024 התפרסם תחקיר בעיתון דה מרקר ובו הועלו טענות קשות על התנהלות החברה ברשותו. בין היתר נטען כי החברה מוכרת ליווי עסקי לעסקים זעירים בעשרות עד מאות אלפי שקלים תוך שימוש בשיטות מכירה אגרסיביות ועידוד נטילת הלוואות מחברות חוץ בנקאיות למימון הליווי המוצע. בתחקיר נוסף שהתפרסם ביוני 2024 בעיתון דה מרקר נטען כי הגיעו עדיות מעובדים לשעבר בחברה על התנהלות מול לקוחות המזכירה את הסרט הזאב מוול סטריט כתב את שלושת רבי-המכר "פשוט למכור הרבה יותר", "להיות alpha בעסקים", ו"המחיר למשתפן", אשר בהם הוא פורס את שיטת "אלפא לניהול אפקטיבי בעסקים" ואת מודל "הכוכב" להגדלת מכירות. דובדבני מתגורר ברמת השרון. הוא נשוי לקרן, ולזוג שתי בנות משותפות. הוא אב לשני ילדים נוספים מנישואים קודמים. בסוף יצא לך ארנב, הוצאת מדיה 10,‏ 2015. להיות alpha בעסקים, הוצאת ספרי ניב, 2020. המחיר למשתפן, הוצאת ספרי ניב, 2021. מדיה וקבצים בנושא ניר דובדבני בוויקישיתוף אתר האינטרנט הרשמי של קבוצת ניר דובדבני ניר דובדבני, ברשת החברתית פייסבוק ניר דובדבני, ברשת החברתית אינסטגרם סרטונים בערוץ של ניר דובדבני, באתר יוטיוב לזכרו של יריב - משחק ראווה בהשתתפות נבחרת ישראל, באתר איגוד הכדוריד בישראל, 15 במאי 2022 פשוט להיות עסק אלפא - קורס אונליין של ניר דובדבני, באתר כלכליסט ליאת לוי, ה"כישוף" של ניר דובדבני: "דיברו איתי על מספרים מטורפים — היום אני מבין שקניתי חלומות", באתר TheMarker‏, 2 במאי 2024 ליאת לוי, "ביום שאתה לא מוכר אתה אפס, וביום שאתה מוכר הרבה זורקים עליך חגורה של גוצ'י", באתר TheMarker‏, 24 במאי 2024 ניר דובדבני, ברשת החברתית טיקטוק ניר דובדבני עונה על השאלה: איך אפשר למכור יותר אחרי ה-7 באוקטובר?, באתר מעריב אונליין, 24 ביוני 2024 תוכן שיווקי, ניר דובדבני מסביר: איך להפוך כל עסק למותג?, באתר חדשות 13, 25 ביוני 2024 פרץ סופר, כדוריד: האיגוד האירופי העניש את קרית מוצקין, באתר ynet, 17 בינואר 2001 ניר דובדבני מונה למנהל רשת הולמס פלייס, באתר ביזפורטל ניר דובדבני: מנהל פיתוח עסקי בהולמס פלייס, באתר News1 מחלקה ראשונה לי סיביליה‏, המנטור שעשה אקזיט: ניר דובדבני שווה 37 מיליון שקל, באתר וואלה, 11 בינואר 2022 ליאת לוי, ה"כישוף" של ניר דובדבני: "דיברו איתי על מספרים מטורפים — היום אני מבין שקניתי חלומות", באתר TheMarker‏, 2 במאי 2024 ליאת לוי, "ביום שאתה לא מוכר אתה אפס, וביום שאתה מוכר הרבה זורקים עליך חגורה של גוצ'י", באתר TheMarker‏, 24 במאי 2024 בסוף יצא לך ארנב - ניר דובדבני, באתר הוצאת מדיה 10 להיות ALPHA בעסקים, באתר הוצאת ספרי ניב המחיר למשתפן, באתר הוצאת ספרי ניב